cyanic-selkie/wikianc huggingface dataset:
Αναλυτική ψυχολογία
Όνειρα
Κατά την άποψη του Γιουνγκ τα όνειρα είναι η άμεση, φυσική έκφραση του διανοητικού κόσμου του ονειρευόμενου. Ο Γιουνγκ ουσιαστικά απορρίπτοντας τον ισχυρισμό του Φρόιντ ότι τα όνειρα μεταμφιέζουν σκόπιμα τις έννοιές τους, θεωρούσε ότι η φύση των ονείρων είναι να παρουσιάζουν «αυθόρμητα, με συμβολική μορφή, την πραγματική κατάσταση του ασυνείδητου» ). Ο Γιουνγκ υποστήριξε ότι τα όνειρα μιλούν τη συμβολική γλώσσα των εικόνων και των μεταφορών, μια γλώσσα που συνιστά φυσική έκφραση του ασυνείδητου. Έχουμε το πρόβλημα κατανόησης των ονείρων μόνο και μόνο γιατι τα ονειρικά λεκτικά σχήματα είναι τόσο διαφορετικά από αυτά που χρησιμοποιούμε στην αφυπνισμένη μας κατάσταση.
Τα όνειρα είναι δυνατόν να απεικονίζουν μερικές φορές τη σχέση του ονειρευόμενου με τον εξωτερικό κόσμο, με τους ανθρώπους, τα γεγονότα και τις καθημερινές του δραστηριότητες, διαμορφώνοντας το κατά Γιουνγκ αντικειμενικό επίπεδο της έννοιας ενός ονείρου. Σε άλλες περιπτώσεις, τα όνειρα απεικονίζουν τον εσωτερικό κόσμο του ονειρευόμενου. Οι ονειρικές μορφές είναι προσωποποιήσεις των σκέψεων και των συναισθημάτων μέσα στην ψυχή του ονειρευόμενου, δηλαδή το κατά Γιουνγκ υποκειμενικό επίπεδο της έννοιας ενός ονείρου. Η επί της ουσίας διαφορά του με τον δάσκαλό του ήταν πως κατά τον Γιουνγκ ο Φρόιντ αναγνώριζε μόνο το αντικειμενικό επίπεδο της ερμηνείας του ονείρου, ενώ εκείνος θεωρούσε πως η αληθινή φύση των ονείρων είναι η απεικόνιση και των δύο αυτών επιπέδων της ζωής του ονειρευόμενου.
Μαντάλα
thumb|left| Σημαντικό εργαλείο στις θεραπευτικές μεθόδους της αναλυτικής ψυχολογίας φαίνεται πως παίζει η μαντάλα στις πολλαπλές μορφές με τις οποίες μπορεί να εισαχθεί στη διαδικασία της ανάλυσης.
Ο Γιουνγκ εξέτασε ενδελεχώς τη λειτουργικότητα του συμβόλου της mandala και περιγράφει πολυάριθμα παραδείγματα από διάφορα μέρη του κόσμου. Η σανσκριτική λέξη mandala, που σημαίνει «κύκλος» προσδιορίζεται ως ινδουιστικός όρος για τον κύκλο που χαράσσεται σε διάφορα θρησκευτικά τελετουργικά. Η λειτουργία της mandala περιγράφεται ως εστίαση του ψυχικού πεδίου ή ως ενίσχυση και ενδυνάμωση της συγκέντρωσης. Ο στόχος ενός γιόγκι όταν αφιερώνεται στη μελέτη των συμβόλων που απεικονίζονται στη mandala είναι η εσωτερική γνώση της θεότητας. Μέσω της ενατένισης, ο ασκούμενος επιστρέφει από την παραίσθηση της μεμονωμένης ύπαρξης στην καθολική έννοια του θείου.
Το βασικό ψυχολογικό μοτίβο της μαντάλα είναι το κέντρο της προσωπικότητας, με το οποίο όλα συσχετίζονται, σύμφωνα με το οποίο όλα διευθετούνται και το οποίο αφεαυτού είναι ένα ενεργειακό εστιακό σημείο. Η ενέργεια του κεντρικού σημείου αποκαλύπτεται στην παρόρμηση της ένωσης με τον Εαυτό. Ο εαυτός περιβάλλεται στην μαντάλα από μια περιοχή που περιέχει ταξινομημένα ζεύγη αντιθέτων, τα οποία συγκροτούν την προσωπικότητα. Στο σύνολό της η μαντάλα περιέχει τη συνείδηση, το ατομικό ασυνείδητο και εκείνη την μεγάλη περιοχή του συλλογικού ασυνείδητου στην οποία εμπεριέχονται αρχέτυπα κοινά για όλη την ανθρωπότητα. Μερικά από αυτά τα αρχέτυπα ενεργούν στο πλαίσιο της προσωπικότητας και μπορούν να αποκτήσουν διακριτό χαρακτήρα, όπως η anima και ο animus ή η σκιά. Βέβαια το επίκεντρο του ενδιαφέροντος του Κ. Γκ. Γιουνγκ δεν ήταν τα θρησκευτικά συμφραζόμενα αυτών των κυκλικών εικόνων, αλλά οι εικόνες που παράγονταν αυθόρμητα από τους ασθενείς κατά τη διάρκεια της ανάλυσης. Η παραγωγή μιας μαντάλα στο θεραπευτικό της εννοιολογικό πλαίσιο γίνεται αισθητή ως αναταραχή, που οδηγεί σε μια επαναρρύθμιση της προσωπικότητας προς ένα νέο κέντρο. Αρκετοί από τους ασθενείς του Γιουνγκ φαίνεται πως εκτίμησαν ιδιαίτερα τα κατευναστικά αποτελέσματα αυτών των εικόνων, οι οποίες υπογραμμίζουν την πληρότητα, την τάξη και την ισορροπία.
Εξατομίκευση
Τα διαγνωστικά εργαλεία, όπως και η ενδεχόμενη ψυχοθεραπεία έχουν ως τελικό στόχο τους στην αναλυτική ψυχολογία τη διαδικασία της εξατομίκευσης. Ο Γιουνγκ (1977) επισημαίνει ότι η κοινωνία προετοιμάζει τη νεολαία της για το πρώτο μισό της ζωής από την άποψη της κατάλληλης εκπαίδευσης, αλλά δεν προσφέρει τίποτα στον μεσήλικα που θα τον προετοιμάσει για το δεύτερο μισό της ζωής (σημειώνει ότι μια βασική εξαίρεση είναι η θρησκεία για εκείνους που τη δέχονται). Αποκαλεί το πρώτο μισό της ζωής φυσική φάση και το δεύτερο πολιτιστική φάση.
Η μετάβαση μεταξύ αυτών των δύο φάσεων είναι δύσκολη για τους περισσότερους ανθρώπους, και τα προβλήματα εμφανίζονται συχνά κατά τη διάρκεια αυτής της «επικίνδυνης ηλικίας». «Αυτό που αναζητά ο νέος έξω, ο μεσήλικας οφείλει να το ανακαλύψει μέσα του». Οι στόχοι του πρώτου μισού της ζωής εξωτερικά έχουν να κάνουν κατά ένα μεγάλο μέρος με την καθιέρωση μιας οικογένειας και τη σταδιοδρομία. Οι στόχοι του δεύτερου μισού της ζωής είναι εσωτερικοί και θα έπρεπε να σχετίζονται κυρίως με την αναζήτηση νοήματος στη ζωή μας και το θάνατό μας.
Ο Γιουνγκ αποκαλεί τον κύριο στόχο που αντιμετωπίζουμε κατά τη διάρκεια του δεύτερου μισού της ζωής μας διαδικασία εξατομίκευσης, μια συνεχόμενη διαδικασία ψυχολογικής ωρίμανσης. Η εξατομίκευση του Γιουνγκ είναι στην πραγματικότητα όμοια, αν όχι ταυτόσημη, με την πραγμάτωση του εαυτού του Μάσλοου.
Ψυχανάλυση και ψυχοθεραπεία
Βάσει της εμπειρίας που απέκτησε κατά τη διάρκεια της συνάντησής του με το ασυνείδητο, ο Γιουνγκ ανέπτυξε τη δική του ψυχαναλυτική πρακτική, την τεχνική της ενεργητικής φαντασίας. Ουσιαστικά η διαδικασία της συνειδητοποίησης των εικόνων είναι το γενικό αποτέλεσμα της ερμηνείας των ονείρων, αλλά μπορεί να αγγίξει βαθύτερες όψεις του εαυτού, μέσω της ενεργητικής φαντασίας. νΗ μέθοδος απαιτεί συνειδητή εμβάθυνση στο ασυνείδητο, παρατήρηση, απεικόνιση και στοχασμό επί των περιεχομένων του. Τα περιεχόμενα ζωγραφίζονται μορφοποιούνται ενίοτε χορεύονται, δραματοποιούνται ή καταγράφονται σε μια φανταστική σειρά, ως δράση ή διάλογος με εσωτερικές μορφές.
Η ενεργητική φαντασία ξεκινά τη θεραπεία μιας νεύρωσης χτίζοντας γέφυρες ανάμεσα στη συνείδηση και τα περιεχόμενα του ασυνείδητου. Οι εικόνες του ασυνείδητου είναι αυτοαπεικονίσεις διαδικασιών της ψυχικής ζωής, που μπορούν να απελευθερωθούν από την παράλυση και την παθητικότητα μέσω του δημιουργικού οραματισμού. Όλα τα παραπάνω βέβαια απαιτούν μια εξατομικευμένη μεταχείριση για κάθε διαφορετικό ασθενή. Φαίνεται πως ο Γιουνγκ δεν πίστευε σε γενικές μεθόδους θεραπείας, καθώς θεωρούσε ότι για κάθε άτομο αποδίδει μόνον η ατομική κατανόηση.
Η θεωρία του Γιουνγκ για τη νεύρωση είναι βασισμένη σε μια αυτορυθμιζόμενη ψυχή. Μια νεύρωση αποτελείται κυρίως από συγκρούσεις μεταξύ των συνειδητών και ασυνείδητων τμημάτων της ψυχής. Εδώ είναι το ασυνείδητο που παράγει παράγει μια ανεκτίμητη εποικοδομητική καθοδήγηση. Η γλώσσα που χρησιμοποιεί το ασυνείδητο είναι ένας καθολικός συμβολισμός, συχνά μυθολογικής φύσης. Ο καθοδηγητικός ρόλος ηγεσίας των ασυνείδητων λειτουργιών, όπως τα όνειρα και τα οράματα, σχετίζεται με την ανακάλυψη του δρόμου, μέσω του οποίου πρέπει να αναπτυχθεί το άτομο και όχι με αυθαίρετες υποθέσεις ή μεθόδους. Η ικανότητα της ορθής ανάγνωσης αυτών των συμβολικών εκπορεύσεων του ασυνείδητου απαιτεί, εκτός από τη γνώση των μυθολογικών μοτίβων, μια κατανόηση της διφορούμενης φύσης των συμβόλων και τη δυνατότητα να ερμηνευθούν ως αντισταθμιστικοί παράγοντες του εγώ. Ο Γιουνγκ ενθάρρυνε την ενεργητική φαντασία σε αυτή τη διαδικασία.
Ο Γιουνγκ βρήκε την προσέγγισή ιδιαίτερα κατάλληλη για τους ανθρώπους που ρυθμίζουν τη ζωή τους με κοινωνικά πρότυπα, αλλά οι οποίοι εντούτοις έχουν σοβαρά προβλήματα με ό,τι αφορά στο νόημα της ζωής τους. «''Είδα συχνά τους ανθρώπους να γίνονται νευρωτικοί, όταν ικανοποιούνται με ανεπαρκείς ή λανθασμένες απαντήσεις στα ζητήματα της ζωής. Η πλειοψηφία των ασθενών μου δεν ήταν οι οπαδοί κάποιας θρησκείας, αλλά εκείνοι που είχαν χάσει την πίστη τους''». .
Μια σημαντική πτυχή της θεωρίας του Γιουνγκ για τη νεύρωση είναι πώς μπορούν να ποικίλουν τα συμπτώματα από ψυχολογικό τύπο σε έναν άλλον. Η ιεραρχία των διακριτών ψυχολογικών λειτουργιών δίνει σε κάθε άτομο μια κυρίαρχη αίσθηση, διαίσθηση, συναίσθημα ή διανοητική λειτουργία είτε με εξωστρεφή είτε εσωστρεφή τοποθέτηση. Η κυρίαρχη λειτουργία βρίσκεται υπό έλεγχο του εγώ. Αλλά η κατώτερη λειτουργία παραμένει πύλη ασυνείδητων περιεχομένων. Κάτι τέτοιο προκαλεί χαρακτηριστικές εκδηλώσεις κατώτερης συμπεριφοράς, όταν η υπερβολή της μίας από τις τέσσερις λειτουργίες συνοδεύει τη νεύρωση. Ο Γιουνγκ διαπίστωσε ότι το ασυνείδητο εκφράζεται πρώτιστα μέσω της κατώτερης ψυχολογικής λειτουργίας ενός ατόμου, είτε αυτή είναι η σκέψη, η αίσθηση ή η διαίσθηση.
Σε ό,τι αφορά στη συλλογική νεύρωση, ο Γιουνγκ την εξετάζει αναλυτικά σε σχέση κυρίως με την πολιτική, θεωρώντας πως ο κόσμος μας σε αυτό το επίπεδο διατηρεί τη διασπασμένη εικόνα ενός νευρωτικού.
Δικτυακοί τόποι
Κατηγορία:Ερμηνευτική
579 π.Χ.
Θάνατοι
Κατηγορία:Έτη
Ενρίκο Ντάντολο (πατριάρχης)
Ο πατριάρχης Ενρίκο Ντάντολο (1092 - 1182) μέλος του Οίκου των Ντάντολο και θείος του περίφημου δόγη Ενρίκο Ντάντολο ήταν πατριάρχης του Γκράντο (1134 - 1182). Μετά τον διορισμό του έθεσε τα συμφέροντα της εκκλησίας πάνω από όλες τις υπόλοιπες ανησυχίες του. Ο Ντάντολο υποστήριξε τις μεταρρυθμίσεις του κλήρου σύμφωνα με τις οδηγίες του μοναχού Βερνάρδου του Κλαιρβώ (1090 - 1153). Βρέθηκε σε μακροχρόνια διαμάχη για την δικαιοδοσία του στην εκκλησία με τον Τζιοβάννι Πολάνι, επίσκοπο του Καστέλο και είχε μια διαφωνία με τον δόγη της Βενετίας στα εκκλησιαστικά θέματα. Η διαφωνία κλιμακώθηκε όταν ο Δόγης της Βενετίας υποστήριξε την Βυζαντινή Αυτοκρατορία όταν δέχτηκε επίθεση από τους Νορμανδούς, οι Βυζαντινοί είχαν ισχυρούς εμπορικούς δεσμούς με την Δημοκρατία της Βενετίας αλλά ήταν σε θρησκευτικό σχίσμα με την Ρώμη. Ο πατριάρχης Ντάντολο εξορίστηκε μέχρι το τέλος του πολέμου, αργότερα αποκαταστάθηκε και έγιναν δεκτά τα περισσότερα αιτήματα του όπως χωρισμός της εκκλησίας από το κράτος και υπεροχή του πατριαρχείου του Γκράντο στην Βενετία.
Πρώτα χρόνια
Ο Ενρίκο Ντάντολο γεννήθηκε και μεγάλωσε στην μικρή Βενετική συνοικία Σαν Λούκα μαζί με τον μελλοντικό δόγη Πιέτρο Πολάνι. Ο δόγης Ντομένικο Μιτσιέλ ξεκίνησε Σταυροφορία (1122) για να βοηθήσει τον Βαλδουίνο Β΄ της Ιερουσαλήμ, συμμετείχε και ο ίδιος ο Ενρίκο Ντάντολο παρά το ότι ήταν μόλις 20 ετών. Ο στόλος της Βενετίας αναχώρησε (8 Αυγούστου 1122) και επισκέφτηκε την Κέρκυρα που ήταν τότε Βυζαντινή επαρχία και η Βενετία βρισκόταν σε διαφωνία για τα προνόμια. Διέκοψαν την πολιορκία όταν έμαθαν ότι ο Βαλδουίνος Β΄ συνελήφθη αιχμάλωτος και έφτασαν τον Μάιο 1123 στην Παλαιστίνη. Οι Βενετσιάνοι ξεκίνησαν την πολιορκία της Τύρου (15 Φεβρουαρίου 1124) που ολοκληρώθηκε με την πτώση της πόλης (7 Ιουλίου 1124). Με την επιστροφή ο στόλος πέρασε από το Αιγαίο πέλαγος και λεηλάτησε τα νησιά πιέζοντας τους Έλληνες να αναγνωρίσουν τα προνόμια τους. Με την επιστροφή τους στην Βενετία ο Ντάντολο ξεκίνησε νομική σταδιοδρομία.
Σύγκρουση με τους επισκόπους
thumb|right|250px|Η εκκλησία του Σαν Σιλβέστρο ήταν η έδρα του πατριάρχη στην Βενετία. Ο Ενρίκο Ντάντολο διορίστηκε από τον νέο δόγη και παιδικό του φίλο Πιέτρο Πολάνι επίσκοπος του Γκράντο, διαδέχτηκε τον Τζοβάννι Γκραντενίγκο (1105-1131) και έγινε δεκτός από τους επισκόπους της λιμνοθάλασσας. Μετά τον διορισμό του ξέσπασε διαμάχη ανάμεσα στον ίδιο και τον πατριάρχη της Ακυληία σχετικά με την νομική τους εξουσία. Ο Πάπας Ιννοκέντιος Β΄ επανέφερε πολλές επισκοπές στην Ακυληία ανάμεσα τους και την Ίστρια περιορίζοντας τον Ντάντολο μόνο στην λιμνοθάλασσα. Ο Ενρίκο Ντάντολο πήγε τον Ιούνιο του 1135 στο Συμβούλιο της Πίζας για να συναντήσει τον μεταρρυθμιστή Βερνάρδο του Κλαιρβώ, ο πάπας επικύρωσε όλα τα προνόμια και τα δικαιώματα του Γκράντο αλλά δεν του έδωσε πίσω τις χαμένες επισκοπές. Ο Ντάντολο σε όλη του την ζωή υποστήριξε θερμά τα προνόμια της εκκλησίας, εισήγαγε ένα Κιστερκιανό διάταγμα στο μοναστήρι Σαν Τζώρτζιο ντι Πινέτο, το πρώτο στην λιμνοθάλασσα.
Ο Ντάντολο βρέθηκε κατόπιν σε διαφωνία με τον Τζιοβάννι Πολάνι, επίσκοπο του Καστέλλο. Η μεγαλύτερη αιτία της έντασης ήταν ότι οι πατριάρχες του Γκράντο εκείνη την εποχή περνούσαν τον περισσότερο χρόνο τους στην Βενετσιάνικη εκκλησία του Σαν Σιλβέστρο που ανήκε στην επισκοπή του Καστέλλο. Ο κλήρος της αρχαίας εκκλησίας του Σαν Σαλβατόρε στην κεντρική Βενετία αποφάσισε με την προτροπή του Ντάντολο να θέσει κανόνες σύμφωνα με τον νόμο του Αγίου Αυγουστίνου (1139). Η επισκοπή δεν είχε έλεγχο στις ημιμοναστικές κοινότητες που ανήκαν στον πάπα. Ο κλήρος δεν μπόρεσε έτσι να επικυρώσει την υποταγή του στον επίσκοπο, ο Πολάνι το είδε σαν απειλή να απομακρύνουν την επισκοπή από τον ίδιο και την έθεσε υπό απαγόρευση, ο Ντάντολο σε απάντηση την ανέλαβε υπό την προστασία του. Ο πάπας Ιννοκέντιος Β΄ ακύρωσε την απαγόρευση (13 Μαΐου 1141), έθεσε το Σαν Σαλβατόρε στην προσωπική του προστασία του και έστειλε δυο ιερείς να φέρουν το εκκλησίασμα στην κυριαρχία του.
Σύγκρουση με τον δόγη
Ο Ντάντολο τοποθέτησε τον θεμέλιο λίθο για την κατασκευή της Ίσολα ντι Σαν Κλήμεντα (1141), μια περίπλοκη κατασκευή που θα περιείχε μια εκκλησία και ξενώνα για τους προσκυνητές. Το νησί βρισκόταν υπό την κυριαρχία κοσμικών κανόνων, ο Ντάντολο περίμενε να περάσει στην επίβλεψη των πατριαρχών του Γκράντο με αποτέλεσμα να ξεσπάσει μακρόχρονη διαμάχη με τον Πολάνι. Τον Αύγουστο του 1143 ο καρδινάλιος - ιερέας Γκοίζο της Σάντα Σεσίλη επισκέφτηκε την Βενετία και ο Πάπας Λούκιος Β΄ ανακοίνωσε σαφείς διατάξεις σχετικά με τα όρια της δικαιοδοσίας των επισκοπών του Καστέλλο και του Γκράντο. Την περίοδο 1141 - 1145 ο δόγης τοποθέτησε μα νέα ηγουμένη στην μονή του Σαμ Ζαχαριά στην θέση της Νέλλα Μιτσιέλ που είχε πεθάνει, ο Ντάντολο αντέδρασε έντονα και αμφισβήτησε το δικαίωμα του δόγη να εκλέγει την ηγουμένη. Μια νέα ηγουμένη τοποθετήθηκε (1151) που δεν ανήκε στις μεγάλες ευγενείς οικογένειες της Βενετίας, αυτό θεωρήθηκε νίκη του Ντάντολο που αποξενώθηκε τόσο με τον δόγη όσο και με τον επίσκοπο.
Νορμανδικοί πόλεμοι
Ο Νορμανδικός στόλος κυρίευσε την Κέρκυρα (1147) και ξεκίνησε την λεηλασία στις Ελληνικές παραλιακές πόλεις χωρίς αντίσταση. Ο αυτοκράτορας Μανουήλ Α΄ Κομνηνός έστειλε τον Οκτώβριο του 1147 οργισμένη επιστολή στην Βενετία για βοήθεια, ο δόγης Πιέτρο Πολάνι κάλεσε όλους τους Βενετούς να συγκεντρωθούν για να επιτεθούν στους Νορμανδούς την άνοιξη. Η Δημοκρατία της Βενετίας είχε καθήκον να υποστηρίξει την Βυζαντινή Αυτοκρατορία επειδή το εμπόριο μαζί της είχε ζωτική σημασία για την οικονομία της, ο Ντάντολο όμως αρνήθηκε να βοηθήσει τους Έλληνες επειδή ήταν σχισματικοί. Ο Ντάντολο πήγε κόντρα με τα συμφέροντα της οικογένειας του και δεν βρήκε υποστήριξη ούτε από τον πάπα, η Αγία Έδρα βρισκόταν πολλά χρόνια σε πόλεμο με τους Νορμανδούς και η βοήθεια των Βυζαντινών ήταν πολύτιμη στην Β΄ Σταυροφορία. Η σύγκρουση έφτασε στο αποκορύφωμα της με την εξορία του πατριάρχη. Ο Ντάντολο εξορίστηκε από την Βενετία (1147) και όλα τα σπίτια της οικογένειας του ισοπεδώθηκαν. Ο Ενρίκο Ντάντολο δραπέτευσε στην Ρώμη όπου ο Πάπας Ευγένιος Γ΄ αφόρισε τον δόγη και έθεσε ολόκληρη την Δημοκρατία της Βενετίας υπό απαγόρευση, ο δόγης προχώρησε σε επιτυχή εκστρατεία εναντίον των Νορμανδών στην οποία και πέθανε.
Επιστροφή και μεγάλα προνόμια
Ο νέος δόγης Ντομένικο Μοροζίνι ακύρωσε την εξορία του Χένρι Ντάντολο και αποκατέστησε στην Οικογένεια Ντάντολο την χαμένη περιουσία της. Ο Μοροζίνι συμφώνησε στα τέλη του 1149 ότι οι κυβερνήτες της Βενετίας δεν θα μπορούσαν να επεμβαίνουν στα εκκλησιαστικά θέματα, το ίδιο και οι κληρικοί στις κοσμικές υποθέσεις. Σε μια προσπάθεια να συμφιλιώσει τους Ντάνταλο με τους Πολάνι ο Ντομένικο Μοροζίνι πρότεινε γάμο ανάμεσα στον Ανδρέα Ντάντολο εγγονό του Ενρίκο με την Πριμέρα Πολάνι, ανιψιά του προηγούμενου δόγη. Ο Χένρι Ντάντολο επέστρεψε στην Βενετία την διετία 1150 - 1151, τον Ιανουάριο του 1153 συγκάλεσε σύνοδο στην Βενετία για να συζητήσει την διαφωνία σχετικά με την επισκοπή του Μουράνο. Η επιλογή της θέσης αυτής δείχνει την κυριαρχία του στην Καστέλλο, ο Πάπας Αδριανός Δ΄ έχρισε τον Ντάντολο Κύριο στην Δαλματία με εξουσίες στην αρχιεπισκοπή της Ζάρα. Τον Οκτώβριο του 1156 ο πάπας ζήτησε από τον επίσκοπο Πολάνι να παραιτηθεί από την εκκλησία του Σαν Κλήμεντα. Τον Ιούνιο του 1157 ο Ντάντολο κέρδισε το δικαίωμα να χειροτονεί Λατίνους επισκόπους στις πόλεις της Βυζαντινής Αυτοκρατορίας που είχε εκκλησίες η Βενετία, ανάμεσα τους και η Κωνσταντινούπολη. Ο πάπας έκανε σαφές στους Βενετούς ότι θα πρέπει να υπακούσουν στον Χένρι Ντάντολο σαν να είναι πνευματικός τους πατέρας.
Τελευταία χρόνια
Η Βενετία βρέθηκε σε πόλεμο με την Πάντοβα και την Φερράρα, ο πατριάρχης Ούλριχ Β΄ της Ακυληία επιτέθηκε στην Γκράντο και ο Ντάντολο αναγκάστηκε να επιστρέψει εσπευσμένα στην Βενετία. Ο Δόγης Βιτάλε Β΄ Μικιέλ απάντησε βίαια, συνέλαβε τον Ούλριχ και έκανε κατάσχεση σε κάστρα του στην Φρίουλι. Ο Πάπας Αλέξανδρος Γ΄ επενέβη για την σύναψη ειρήνης, οι αιχμάλωτοι του δόγη ελευθερώθηκαν με αντάλλαγμα έναν ταύρο, 12 γουρούνια και 300 φέτες ψωμιού, τα ζώα σφάχτηκαν σε δημόσια τελετή για να γιορτάσουν την νίκη. Ο Ντάντολο διόρισε τον υποτελή του Ρομάνο Μαιράνο να συγκεντρώσει φόρους από την πατριαρχική περιουσία στην Κωνσταντινούπολη με ετήσιο αντάλλαγμα 50 λίρες από Βενετικές πένες (1170). Η σύμβαση δεν προχώρησε επειδή ξέσπασαν εντάσεις στην Κωνσταντινούπολη ανάμεσα σε Βενετούς και Έλληνες, ο αυτοκράτορας φυλάκισε τους Βενετούς και έκανε κατάσχεση στην περιουσία τους (1171).
Ο πατριάρχης είχε μια αυλή στην Βενετία (1153) και υπάρχουν αναφορές για ένα ανάκτορο δίπλα από το Σαν Σιλβέστρο, ο πάπας Αλέξανδρος Γ΄ κλείστηκε εκεί όταν επισκέφτηκε την Βενετία (1177). Η εκκλησία του Σαν Σιλβέστρο πήρε τον τίτλο στον κάτω όροφο του ανακτόρου (1182), ήταν ένα μεγάλο κτίριο τουλάχιστον δυο ορόφων που περιείχε μια μεγάλη αίθουσα και ένα ιδιωτικό παρεκκλήσι στο ισόγειο. Ο Χένρι Ντάντολο πρότεινε στον πάπα Αλέξανδρο Γ΄ να συγχωνευτούν το πατριαρχείο του Γκράντε και η επισκοπική έδρα του Καστέλλο (1177), παρέστη τον Μάιο του 1179 στο Τρίτο Συμβούλιο του Λατερανού στην Ρώμη. Ο Ντάντολο συμφώνησε να λύσει οριστικά τις μακρόχρονες διαμάχες που είχε με το πατριαρχείο της Ακυληία. Μπροστά στον πάπα και τον πατριάρχη Ούλριχ Β΄ αποκήρυξε τα δικαιώματα του στις αμφισβητούμενες περιοχές στην Ίστρια και στους θησαυρούς που είχε αρπάξει ο Πόππο της Ακυληίας από το Γκράντο στις αρχές του 11ου αιώνα. Ο Ντάντολο πέθανε (1182) και τον διαδέχθηκε ο Τζιοβάννι Σινιάλ που επικυρώθηκε από τον πάπα Κλήμη Γ΄.
Πηγές
Κατηγορία:Οίκος των Ντάντολο
Πρωτάθλημα ποδοσφαίρου Βουλγαρίας
Το Πρωτάθλημα ποδοσφαίρου Βουλγαρίας (βουλγαρικά: Първа професионална футболна лига) ξεκίνησε το 1925 και είναι η δημοφιλέστερη ποδοσφαιρική διοργάνωση της χώρας. Στο παρελθόν, για ένα διάστημα, τελούσε υπό την οργάνωση και διοίκηση της Ένωσης Επαγγελματικού Ποδοσφαίρου (ПФЛ) και αργότερα της ανώτατης ποδοσφαιρικής αρχής της χώρας, της Βουλγαρικής Ποδοσφαιρικής Ένωσης (БФС) και ονομαζόταν Α γκρούπα (А професионална футболна група). Από το 2016, η Βουλγαρική Ποδοσφαιρική Ένωση προχώρησε σε αναμόρφωση του πρωταθλήματος, δημιουργώντας την Πάρβα λίγκα (Първа професионална футболна лига).
Πληροφορίες
Τo Πρωτάθλημα ποδοσφαίρου Βουλγαρίας ξεκίνησε τo 1925 και ως το 1937 διεξάγονταν όπως ένα τουρνουά όπου οι δύο ομάδες που έφταναν στον τελικό και έπαιζαν για το πρωτάθλημα. Για τρεις περιόδους το πρωτάθλημα ακολούθησε το σύστημα βαθμολόγησης ανά αγώνα και από το 1941 εως το 1948 όσα πρωταθλήματα διεξήχθησαν έγιναν ξανά με σύστημα τουρνουά. Από τη σεζόν 1948-49 επανήλθε το σύστημα βαθμολόγησης ανά αγώνα που ισχύει ως σήμερα.
Σύνολο τίτλων ανα σύλλογο
Η ΤΣΣΚΑ Σόφιας έχει κατακτήσει 31 τίτλους ως Σεπτέμβριο, CDNV Σόφιας, CDNA Σόφιας και Σρέντετς, η Λέφσκι Σόφιας έχει κατακτήσει 26 τίτλους ως Λέφσκι-Σπαρτάκ και Βίτοσα και η Λοκομοτίβ Σόφιας έχει κατακτήσει ένα τίτλο ως ZhSK Σόφιας. Τέλος η Βλαντισλαβ Βάρνας και η Τίτσα Βάρνας έχουν συνενωθεί το 1945 οι 4 τίτλοι των 2 ομάδων που αναγράφονται ανήκουν τώρα στην Τσέρνο Μόρε Βάρνας.
thumb|right|130px|Το τρόπαιο του πρωταθλήματος Βουλγαρίας
Εξωτερικοί σύνδεσμοι
Κατηγορία:Ποδοσφαιρικές διοργανώσεις Βουλγαρίας Κατηγορία:Πρωταθλήματα ποδοσφαίρου ανά χώρα
Θράκη
thumb|right|200px|Θράκη: Ιστορική και γεωγραφική περιοχή και τα σύγχρονα σύνορα Ελλάδας, Βουλγαρίας, Τουρκίας thumb|right|200px|Το γεωγραφικό διαμέρισμα της [[Θράκη (διαμέρισμα)|Θράκης στην Ελλάδα]] μικρογραφία|Το οικόσημα των Κομνηνών και σύμβολο της Θράκης: ο βυζαντινός αετός της οικογένειας των Κομνηνών (από την Κόμνη της Θράκης καταγόμενων) που απεικονίζεται στον Ναό της [[Θεοτόκος η Κοσμοσώτειρα|Παναγίας Κοσμοσώτειρας στις Φέρες Θράκης.]] Η Θράκη (βουλγαρικά: Тракия (Τράκια), τούρκικα: Trakya) είναι μια ιστορική γεωγραφική περιοχή των Βαλκανίων στη νοτιοανατολική Ευρώπη. Σήμερα, η σύγχρονη έννοια του όρου υποδηλώνει διεθνώς την περιοχή που εκτείνεται από τον Αίμο στα βόρεια, το Θρακικό πέλαγος στα νότια, τις οροσειρές της Κούλας (Κεντρική Ροδόπη) και της Ρίλας (Δυτική Ροδόπη) στα δυτικά και τη Μαύρη Θάλασσα και την Προποντίδα στα ανατολικά και νοτιοανατολικά αντίστοιχα.
Περιλαμβάνει την νότια Βουλγαρία (Βόρεια Θράκη), τη βορειοανατολική Ελλάδα (Δυτική Θράκη) και την ευρωπαϊκή Τουρκία (Ανατολική Θράκη). Η περιοχή που ανήκει στην Ελλάδα, αποτελεί το γεωγραφικό διαμέρισμα της Θράκης και υπάγεται διοικητικά στην Περιφέρεια Ανατολικής Μακεδονίας και Θράκης. Η Θράκη ως γεωγραφικό διαμέρισμα της Ελλάδος, αποτελείται από τρεις νομούς, της Ξάνθης, της Ροδόπης και του Έβρου.
Η περιοχή της Θράκης βρέχεται από την Μαύρη Θάλασσα, το Αιγαίο και την Προποντίδα. Στην Τουρκία, η ευρύτερη περιοχή καλείται επίσης ως Ρούμελη (Ρωμυλία).
Στην Ελληνική Μυθολογία
Κατά την ελληνική μυθολογία, υπήρξε ένας προπάτορας που λεγόταν Θραξ και ήταν γιος του θεού του πολέμου Άρη. Ο θεός Άρης λεγόταν ότι διέμενε στη Θράκη. Σε μια άλλη εκδοχή και σύμφωνα με τον Ευριπίδη (στο έργο του Των Θρακών οι χρυσές ασπίδες) αναφέρει ότι το όνομα του Άρη ήταν Θραξ, ο οποίος ήταν ο προστάτης των Θρακών και του οποίου η χρυσή ασπίδα φυλασσόταν στο ναό του στη Βιστονίδα της Θράκης. Στην ελληνική μυθολογία η Θράκη ήταν κόρη του Ωκεανού και της Παρθενόπης, αδελφή της Ευρώπης.
Οι Θράκες εμφανίζονται στην Ιλιάδα του Ομήρου ως σύμμαχοι των Τρώων με αρχηγούς τον Ακάμα και τον Πήρο ή Πήρρο. Αργότερα στη Ιλιάδα έκανε την εμφάνιση του και ένας άλλος βασιλιάς, ο Ρήσος, ο οποίος σκοτώθηκε μετά από νυχτερινή επιδρομή που έκανε ο Διομήδης και ο Οδυσσέας στο στρατόπεδο των Τρώων.
Ένας άλλος μυθολογικός βασιλιάς των Θρακών ήταν ο Κισσεύς, ο οποίος ζούσε στη δυτική τότε Θράκη και μετέπειτα Μακεδονία, ο οποίος ήταν πατέρας του Τρώα πρεσβύτερου Αντήνορα. Η Ομηρική Θράκη εκτεινόταν ως τον Αξιό ποταμό δυτικά, τον Ελλήσποντο και την Μαύρη Θάλασσα ανατολικά, καθώς και μέχρι την σημερινή Σερβία και ολόκληρη τη Βουλγαρία.
Η ελληνική μυθολογία είναι γεμάτη από Θράκες βασιλείς όπως οι: Διομήδης των Θρακών, Τηρέας, Λυκούργος, Φινέας, Εύμολπος, Πολυμνήστωρ, Οίαγρος (πατέρας του Ορφέα) και άλλοι. Επίσης η φυλή που ο Όμηρος καλούσε Θράκες περιλάμβανε πολλές φυλές, διότι η αρχαία Θράκη αποτέλεσε τόπο διαμονής πολλών φυλών, όπως ήταν οι Ηδωνοί που ζούσαν στην περιοχή μεταξύ των ποταμών Στρυμόνα και Νέστου, οι Βισάλτες που ζούσαν στην περιοχή μεταξύ των ποταμών Αξιού και Στρυμόνα, οι Οδόμαντες που κατοικούσαν βόρεια από τους Ηδωνούς, ανάμεσα στον ποταμό Στρυμόνα και το Μενοίκιο όρος, οι Κίκονες στην περιοχή της σημερινής Ροδόπης, οι Βίστωνες, οι Δόβηρες, οι Μύγδονες, οι Σάτραι, οι Αψίνθιοι και πολλοί άλλοι.
Αρχαϊκή, κλασική και ελληνιστική περίοδος
thumb|right|300px|Τα [[Άβδηρα, απο τις σημαντικότερες αρχαίες πόλεις της Θράκης, υπήρξαν μεγάλο ιωνικό κέντρο καλλιτεχνικής δραστηριότητας και πατρίδα των φιλοσόφων Δημοκρίτου, Λευκίππου και Αναξάρχου, του σοφιστή Πρωταγόρα, του ιστορικού Εκαταίου και του επιγραμματοποιού Νικαινέτη]] thumb|Ο [[Δημόκριτος (~460 π.Χ. - 370 π.Χ., Έλληνας φιλόσοφος από τα Άβδηρα της Θράκης.]] thumb|right|200px|Θράκας πελταστής του 5-4 αιώνα π.Χ. thumb|right|200px|Οι Θρακικές φυλές πριν την ρωμαϊκή κατάκτηση
Ο ιθαγενής πληθυσμός της περιοχής της Θράκης ήταν μια ινδο-ευρωπαϊκή φυλή που καλούνταν Θράκες. Από νωρίς δέχτηκαν έντονα την πολιτιστική επιρροή των Ελλήνων διατηρώντας όμως για πολύ καιρό τη γλώσσα και τον πολιτισμό τους. Καθώς δε μιλούσαν Ελληνικά όμως, θεωρούνταν από τους Έλληνες βάρβαροι. Οι πρώτες ελληνικές αποικίες στη Θράκη ιδρύθηκαν τον 6ο αιώνα π.Χ..
Όταν άρχισε ο ελληνικός αποικισμός της Θράκης, δεν υπήρχε στη χώρα μια κεντρική κρατική οργάνωση και θρακικές φυλές ζούσαν ακόμη αυτόνομες που διοικούνταν από τοπικούς δυναστικούς οίκους. Η Θράκη νότια του Δούναβη (εκτός από την περιοχή των Βησσών), για μισό αιώνα ήταν προσαρτημένη στην Περσία από τον Δαρείο Α΄, που πραγματοποίησε εκστρατεία στην περιοχή από το 513 π.Χ. έως το 512 π.Χ. Μετά την περσική κυριαρχία, χρονολογείται η πρώτη κρατική οργάνωση με την ίδρυση του Οδρυσικού βασιλείου, του οποίου οι πιο γνωστοί βασιλείς ήταν ο Σιτάλκης και ο Σεύθης. Τον 4ο π.Χ. αιώνα, ύστερα από επανειλημμένες εκστρατείες, η Θράκη κατακτήθηκε από τον Φίλιππο Β΄ της Μακεδονίας και από το 341 π.Χ. ανήκε στο Βασίλειο της Μακεδονίας και ιδρύθηκαν σε αυτή (στα μεσόγεια) αρκετές ελληνικές μακεδονικές αποικίες. Το 279 π.Χ. Κέλτες εισέβαλαν στη Μακεδονία, τη Νότια Ελλάδα, και τη Θράκη και, ενώ εκδιώχθηκαν γρήγορα από την νότια Ελλάδα και τη Μακεδονία, παρέμειναν στη Θράκη έως το τέλος του αιώνα. Μετά τον Γ΄ Μακεδονικό Πόλεμο και την υποταγή της Μακεδονίας στους Ρωμαίους, η Θράκη έχασε κι αυτή την ανεξαρτησία της και έγινε φόρου υποτελής στη Ρώμη. Στα τέλη μάλιστα του 1ου π.Χ. αιώνα η Θράκη ήταν πια ένα «πελατειακό» βασίλειο των Ρωμαίων, οι οποίοι «διόριζαν» και τους βασιλείς του. Ώσπου καταλύθηκε οριστικά κι αυτό (το 46 μ.Χ.) και η Θράκη μετατράπηκε σε ρωμαϊκή επαρχία (provincia Thracia).
Θρησκεία - Πολιτισμός
Η θρησκεία των Θρακών επικεντρώνεται γύρω από τη ζωή, το θάνατο και τη γονιμότητα. Οι Θράκες, εκτός των άλλων θεών των Ελλήνων, λάτρευαν περισσότερο τον Διόνυσο, στον οποίο πρόσφεραν θυσίες και έκαναν πολυήμερες γιορτές, ενώ αρκετοί αρχαίοι ιστορικοί αναφέρονται και στα Διονύσια μυστήρια. Σημαντικότερα από αυτά τα μυστήρια ήταν τα Καβείρια, τα οποία τελούσαν οι Κάβειροι, λαός που ζούσε στη σημερινή Ροδόπη και στη νήσο Σαμοθράκη. Πολλά φαλλικά σύμβολα βρέθηκαν κατά τις σύγχρονες ανασκαφές, τα οποία μαρτυρούν τη λατρεία αυτών των συμβόλων, η οποία προερχόταν από τη θρησκευτική λατρεία για τη γονιμότητα. Επίσης ο μυθικός ποιητής Ορφέας, αλλά και θεός της ποίησης των αρχαίων Ελλήνων, λατρευόταν και αυτός από τους αρχαίους λαούς της Θράκης.
Ο πολιτισμός των αρχαίων Θρακών, όπως περιγράφεται από πολλούς ιστορικούς αλλά και από τα ευρήματα των ανασκαφών, αναφέρεται σε ένα λαό με πολλές φυλές, όπως αναφέρεται και στην παραπάνω ενότητα για τη μυθολογική Θράκη. Συγκεκριμένα ο Ηρόδοτος (Βιβλίο 5) τους αποκαλεί το δεύτερο πολυπληθέστερο λαό (μετά τους Ινδούς) στον τότε γνωστό κόσμο γι΄αυτόν και ο πιο ισχυρός από όλους, αν υπολογίσουμε όλες τις φυλές ενωμένες.
Κατά την κλασική περίοδο, οι Θράκες ήταν διαιρεμένοι σε πολυάριθμες φυλές. Ισχυρά βασίλεια παρέμειναν αυτά των Οδρυσών και της Δακίας. Αυτή την περίοδο (5ος - 4ος αιώνας π.Χ.), οι Θράκες ήταν περιζήτητοι από τις ελληνικές πόλεις-κράτη ως μισθοφόροι πελταστές. Οι πελταστές ήταν εξοπλισμένοι με την πέλτη, δηλ. μικρή ασπίδα η οποία είχε μία εσοχή σαν μισοφέγγαρο, και τρία ακόντια, τα οποία κρατούσαν το ένα στο ένα χέρι και τα άλλα δύο στο άλλο χέρι μαζί με την ασπίδα.
Στο κείμενο του έργου «Αχαρνής» του Αριστοφάνη αναφέρεται ότι οι απεσταλμένοι του βασιλιά Θράκης Σιτάλκη στην Αθήνα ήταν Ιουδαίοι.
Λόγω του ότι οι Θράκες ήταν επιδέξιοι και άφοβοι πολεμιστές, έγιναν επιθυμητοί και σεβαστοί μονομάχοι. Αυτός ο τύπος μονομάχου ονομαζόταν και Θραξ. Ο γνωστός μονομάχος και γενναίος αρχηγός των σκλάβων Σπάρτακος καταγόταν από την περιοχή της Θράκης.
Ρωμαϊκή κυριαρχία
Κατά την αυτοκρατορική περίοδο, χάρη στην πολιτογραφική πολιτική των Ρωμαίων αυτοκρατόρων, πολλοί Θράκες – κυρίως μέλη της τοπικής αριστοκρατίας - είχαν λάβει τη ρωμαϊκή πολιτεία (civitas Romana) με όλα τα προνόμια που απέρρεαν από αυτή. Ιδιαίτερα αυξημένος εμφανίζεται στις επιγραφές ο αριθμός των πολιτογραφήσεων κατά τον 2ο μ.Χ. αιώνα (επί Τραϊανού και Αδριανού), ώσπου το 212 μ.Χ., με την έκδοση του περίφημου διατάγματος του Καρακάλλα (τη γνωστή constitutio Antoniniana), δόθηκε πια το δικαίωμα του Ρωμαίου πολίτη (civitas Romana) σε όλους τους υπηκόους (τους ελεύθερους) του Ρωμαϊκού κράτους. Τέλος, από επιγραφικές πηγές μαρτυρείται, κατά την αυτοκρατορική επίσης περίοδο, πολυάριθμη θρακική παρουσία («Διασπορά») extra fines τόσο στον Ελλαδικό χώρο όσο και στις ρωμαϊκές επαρχίες της Δύσης (Ισπανία, Γαλατία, Γερμανία, Βρετανία) και ιδιαίτερα στις επαρχίες του Ανατολικού Ρωμαϊκού κράτους (Ασία, Βιθυνία-Πόντος, Καππαδοκία, Λυκία-Παμφυλία, Κιλικία, Συρία, Παλαιστίνη και Αραβία).
Βυζαντινή περίοδος
thumb|right|300px|Η μονή Κοσμοσώτειρας, που ιδρύθηκε από τον [[Ισαάκιος Κομνηνός|Ισαάκιο Κομνηνό το 1152, στις Φέρρες, κοντά στο Έβρο είναι από τα αξιολογότερα βυζαντινά μνημεία]] Κατά τη βυζαντινή περίοδο, η Θράκη αναβαθμίζεται σημαντικά. Η νέα πρωτεύουσα του κράτους, Κωνσταντινούπολη, βρίσκεται στην περιοχή της Θράκης. Αυτό έχει ως αποτέλεσμα τη συρροή πολλών ατόμων (αστυφιλία) στην περιοχή, προς αναζήτηση καλύτερης ζωής και το κέντρο της αυτοκρατορίας μεταφέρεται από τη Ρώμη στην Κωνσταντινούπολη, η οποία, σταδιακά, έγινε η μεγαλύτερη και πλουσιότερη πόλη της Ευρώπης. Βρισκόμενη κοντά στην πρωτεύουσα της αυτοκρατορίας, η Θράκη γνώρισε μια μεγάλη ανάπτυξη. Μερικοί από τους βυζαντινούς αυτοκράτορες κατάγονταν από τη Θράκη, όπως ο Ιουστίνος και ο ανιψιός και διάδοχός του Ιουστινιανός. Φυσικά πρόκειται για μία αυτοκρατορία που κυρίως στηρίζει τη συνεκτικότητά της στη θρησκεία και στη γλώσσα και όχι στον ελληνικό πολιτισμό. Όμως στην καθημερινότητα των απλών ανθρώπων πολλά από τα ήθη και έθιμά τους προέρχονται από τον ελληνικό πολιτισμό εμπλουτισμένα με τη χριστιανική θρησκεία, όπως του κιοπέκ μπέη, του καλόγερου, τα αναστενάρια κ.α. Στα βυζαντινά χρόνια έχουμε και τις συγκρούσεις με τα σλαβικά φύλα, καθώς και με το αλταϊκό φύλο των Βουλγάρων, τα οποία θα δημιουργήσουν ισχυρά ρήγματα στην πυκνότητα του ντόπιου πληθυσμού.
Οθωμανική περίοδος
Η κατάκτηση της περιοχής της Θράκης από τους Τούρκους πραγματοποιήθηκε νωρίτερα από την Άλωση της Πόλης. Καθ' όλη τη διάρκεια της Οθωμανικής αυτοκρατορίας, οι Οθωμανοί διέκριναν τους υπηκόους σε μουσουλμάνους και μη μουσουλμάνους, δίνοντας φυσικά περισσότερα προνόμια στους μουσουλμάνους, ως πολίτες πρώτης κατηγορίας. Σαν παράδειγμα των μέτρων που έλαβαν οι Οθωμανοί μπορούμε να αναφέρουμε το παιδομάζωμα και τo χαράτσι ή κεφαλικό φόρο. Σε αυτήν την ιστορική φάση αρκετοί Θρακικοί πληθυσμοί έγιναν μουσουλμανικοί, είτε λόγω πιέσεων, είτε λόγω των παραπάνω κινήτρων είτε ακόμη και λόγω μίας μουσουλμανικής συγκρητιστικής αίρεσης, των κιζιλμπασήδων, η οποία φέρει αρκετά κοινά στοιχεία με τον χριστιανισμό. Κάποια χρόνια αργότερα άλλαξε η πολιτική του Οθωμανικού κράτους λαμβάνοντας ηπιότερα μέτρα, καθώς ένα μεγάλο μέρος του πληθυσμού είχαν γίνει ήδη μουσουλμάνοι και με αυτό τον τρόπο δεν πλήρωναν φόρο, μειώνοντας κατά πολύ τα έσοδα του κράτους. Παράλληλα παρατηρούνται και μετακινήσεις άλλων εθνοτήτων όπως Ρομά, Αρμένιους και Εβραίους. Επίσης έλαβαν χώρα και μεταναστεύσεις ελληνικών πληθυσμών προς τη Θράκη όπως Ηπειρώτες, Θεσσαλούς, Μακεδόνες και Πελοποννησίους. Παρακάτω αναφέρονται χαρακτηριστικά ονόματα χωριών::
Ελληνική Επανάσταση του 1821 στη Θράκη
thumb|δεξιά|Η σημαία των [[Ελληνική Επανάσταση στη Θράκη|Θρακών Επαναστατών του 1821.]] Η συμμετοχή των Θρακών μαχητών υπήρξε πολύτιμη στους αγώνες για την απελευθέρωση του γένους τόσο στη στεριά, όσο και στη θάλασσα, ενώ οι Θράκες δεν έπαψαν ποτέ να ξεσηκώνονται και να ποθούν την ελευθερία τους κατά τη μετεπαναστατική περίοδο έως και τον Μακεδονικό Αγώνα (1904-1908).
Από τα ενεργά στελέχη της Φιλικής Εταιρείας ο μητροπολίτης Μαρωνείας Κωνστάντιος δραστηριοποιήθηκε στη Θάσο, όπως αναφέρει ο Αυστριακός διπλωμάτης και ιστορικός Prokesche von Osten, και συνέβαλε με τις ενέργειές του και με τη συνεργασία του προέδρου του νησιού Χατζη Γιώργη, ο οποίος είχε μυηθεί στη Φιλική Εταιρεία από τον συμπατριώτη του αγωνιστή Αρχιμανδρίτη Καλλίνικο Σταματιάδη, να επαναστατήσουν οι Θασίτες την Άνοιξη του 1821. Το 1821 ο επίσκοπος Λιτίτσης Σωφρόνιος που ήταν μέλος της Φιλικής Εταιρείας (η επισκοπή Λιτίτσης βρισκόταν στη Θράκη με έδρα το Ορτάκιοϊ της Βόρειας Θράκης), συγκρότησε επαναστατικό σώμα από Μανδριτσιώτες και Ορτακινούς, δηλαδή Έλληνες κατοίκους του Ορτάκιοϊ και της Μανδρίτσας, οι οποίοι αφού διέσχισαν την τουρκοκρατούμενη Βουλγαρία, ενώθηκαν με τα στρατεύματα του Αλεξανδρου Υψηλάντη και έλαβαν μέρος στην επανάσταση της Μολδοβλαχίας. Μετά την αποτυχία της επανάστασης, όσοι επέζησαν διέσχισαν πολεμώντας τη Βαλκανική χερσόνησο και έφτασαν στην Ηπειρο και απ' εκεί στην επαναστατημένη Ρούμελη, όπου πολέμησαν για την ελευθερία της Ελλάδος. Ελάχιστοι από τους πολεμιστές αυτούς επέστρεψαν.
Βουλγαρική Κατοχή (1913 - 1918)
Κατά τη διάρκεια της Βουλγαρικής κατοχής (1913 - 1918), στη Δυτική Θράκη σημειώθηκαν μαζικές εκτοπίσεις Ελλήνων δια της βίας, σε σημείο τέτοιο, ώστε ο Ελληνισμός της περιοχής επλήγη και συρρικνώθηκε ανεπανόρθωτα. Παρόλ' αυτά, έως και πριν την ανταλλαγή των πληθυσμών, το 1920, οι χριστιανοί ήταν μια ξεκάθαρη πλειοψηφία στη δυτική Θράκη. Μετά το 1923 στην Ελληνική Θράκη εγκαταστάθηκαν Έλληνες πρόσφυγες από τη Μικρά Ασία, την Ανατολική Θράκη και την Ανατολική Ρωμυλία (Βόρεια Θράκη).
Νεότερη και Σύγχρονη ιστορία
Με τη Συνθήκη του Αγίου Στεφάνου το 1878 ιδρύθηκε η «Μεγάλη Βουλγαρία», η οποία κάλυπτε το μεγαλύτερο μέρος της Θράκης. Με την αναθεώρηση της Συνθήκης από το Συνέδριο του Βερολίνου η εδαφική έκταση της αυτόνομης Βουλγαρίας περιορίστηκε και η βόρεια Θράκη έγινε ξεχωριστό κράτος, υποτελές στον Σουλτάνο, με το όνομα «Ανατολική Ρωμυλία». Η υπόλοιπη Θράκη παρέμεινε υπό οθωμανική κυριαρχία. Το 1886, μέσω πραξικοπήματος, η Ανατολική Ρωμυλία ενώθηκε με το βουλγαρικό κράτος.
Παρόλες τις ταραχώδεις συνθήκες η ανάπτυξη του Ελληνισμού της Θράκης ήταν αλματώδης σε πολλούς τομείς, όπως η Παιδεία, με μεγάλα και ιστορικά εκπαιδευτικά ιδρύματα. Το 1874 ανεγείρονται τα Ζαρίφεια Διδασκαλεία αρρένων και θηλέων στη Φιλιππούπολη, το 1884 το Ζάππειον Κεντρικόν Παρθεναγωγείον Αδριανουπόλεως, το 1900 η Μαράσλειος Σχολή στη Φιλιππούπολη η οποία στέγαζε το Γυμνάσιο και την Αστική Σχολή Αρρένων κ.ά.
Με τους Βαλκανικούς Πολέμους του 1912-1913 η Δυτική Θράκη προσαρτήθηκε στη Βουλγαρία, ενώ η Ανατολική, συμπεριλαμβανομένης και της Αδριανουπόλεως, παρέμεινε στην Οθωμανική Αυτοκρατορία. Η Συνθήκη του Νεϊγύ το 1919 απέδωσε το μεγαλύτερο μέρος της Δυτικής Θράκης στην Ελλάδα, ενώ με τη Συνθήκη των Σεβρών και η Ανατολική Θράκη ως τις Μέτρες περιήλθε στην Ελλάδα. Όμως μετά τη Μικρασιατική Καταστροφή ο ελληνικός στρατός αναγκάστηκε να εκκενώσει την Ανατολική Θράκη και να υποχωρήσει πέραν του Έβρου. Η συγκεκριμένη κατάσταση παγιώθηκε με την υπογραφή της Συνθήκης της Λωζάννης που οριστικοποίησε τα σημερινά ελληνοτουρκικά σύνορα.
Την περίοδο του Β΄ Παγκοσμίου Πολέμου η Θράκη και η Ανατολική Μακεδονία βρέθηκαν υπό βουλγαρική κατοχή. Οι Εβραίοι της Θράκης εκτοπίστηκαν στο ναζιστικό στρατόπεδο εξοντώσεως Τρεμπλίνκα. εναλλ.=|μικρογραφία|250x250εσ|Αλεξανδρούπολη thumb|250px|right|Κομοτηνή
thumb|250px|right|Βάρνα thumb|272x272px|right|Αδριανούπολη
581 π.Χ.
Θάνατοι
Κατηγορία:Έτη
Καμένα
Ο όρος Καμένα μπορεί να αναφέρεται σε:
Πέδρο Λάμι
Ο Πέδρο Λάμι(πλήρες ονοματεπώνυμο Χοσέ Πέδρο Μουράο Λάμι Βιτσόζο)(γεν. στην Αλντέια Γκαλέγκα ντα Μαλτσεάνα του Αλενκουέρ στις 20 Μαρτίου του 1972) είναι Πορτογάλος οδηγός αγώνων. Από το 1993 μέχρι το 1996 βρέθηκε στη Φόρμουλα 1. Συνολικά έλαβε μέρος σε 32 Γκραν Πρι και σε όλα εκκίνησε κανονικά. Το 1ο ήταν το Ιταλικό Γκραν Πρι του 1993 και το τελευταίο το Ιαπωνικό Γκραν Πρι του 1996. Στο Ιταλικό Γκραν Πρι του 1993 αντικατέστησε τον τραυματισμένο οδηγό Αλεσάντρο Ζανάρντι. Το μόνο αξιόλογο αποτέλεσμα που σημείωσε ήταν πως σκόραρε 1 μόνο βαθμό.
Κατηγορία:Πορτογάλοι οδηγοί Φόρμουλα 1
Μιχάλης Πιτένης
Ο Μιαχίλ Πιτένης είναι δημοσιογράφος και συγγραφέας.
Βιογραφικά στοιχεία
Γεννήθηκε το 1962 στην Κοζάνη, όπου και διαμένει μέχρι σήμερα. Είναι πτυχιούχος του τμήματος Ιταλικής Γλώσσας και Φιλολογίας του Α.Π.Θ. Ασκεί το επάγγελμα του δημοσιογράφου εδώ και πολλά χρόνια και έχει εργαστεί σε όλα τα μέσα ενημέρωσης, στην τηλεόραση, στο ραδιόφωνο, σε εφημερίδες και σε γραφεία τύπου. Έχει εκδώσει δύο συλλογές διηγημάτων και πέντε μυθιστορήματα, ενώ συμμετείχε και στην συγγραφή ενός συλλογικού έργου. Αποτελεί μέλος της Εταιρείας Λογοτεχνών Θεσσαλονίκης και της Εταιρείας Ελλήνων Θεατρικών Συγγραφέων. Θεατρικά του έργα έχουν ανέβει από διάφορους θιάσους και ΔΗ.ΠΕ.ΘΕ. Επίσης, το 2000 συμμετείχε ως σεναριογράφος στη σειρά του Mega «Πέστο ψέματα».
Άλλες πληροφορίες
Ο Μιχάλης Πιτένης συγγράφει κριτικές βιβλίων στo ηλεκτρονικό περιοδικό bookpress.gr  ενώ κριτικές του αλλά και άρθρα του ποικίλου περιεχομένου δημοσιεύονται σε διάφορα ηλεκτρονικά περιοδικά και ενημερωτικές ιστοσελίδες. Παράλληλα, διατηρεί το δικό του blog.
Παραπομπές
Κατηγορία:Έλληνες δημοσιογράφοι Κατηγορία:Έλληνες συγγραφείς
Τζάστιν Μπίμπερ
Ο Τζάστιν Ντρου Μπίμπερ (Λόντον, Οντάριο, 1 Μαρτίου,1994) είναι Καναδός τραγουδιστής. Το 2008, τον ανακάλυψε τυχαία ο μάνατζερ ταλέντων Σκούτερ Μπράουν, από τα βίντεο που είχε αναρτήσει στο YouTube. Ο Μπράουν εντυπωσιάστηκε από τα βίντεο και επικοινώνησε με την μητέρα του Μπίμπερ, Πάττι, για να την ενημερώσει πως θα τον ενδιέφερε να συνεργαστεί με τον νεαρό μουσικό. Αφού εκείνη συμφώνησε, ο Μπράουν κανόνισε να συναντηθεί ο Μπίμπερ με τον Άσερ Ρέιμοντ στην Ατλάντα και ο Μπίμπερ σύντομα υπέγραψε συμβόλαιο με τον όμιλο Raymond Braun Media Group, ενώ αργότερα του προσφέρθηκε από τον Λ.Α. Ρέιντ δισκογραφικό συμβόλαιο με την Island Records. .
Ο Μπίμπερ κυκλοφόρησε τον πρώτο του δίσκο, My World, ο οποίος έγινε γνωστός στις Η.Π.Α, επειδή ειχε εκατομμύρια πωλήσεις. Το πρώτο άλμπουμ κανονικού μήκους του Καναδού, My World 2.0, κυκλοφόρησε τον Μάρτιο του 2010. Έφτασε στην κορυφή σε πολλές χώρες και έγινε πλατινένιο στις Ηνωμένες Πολιτείες. Είχε προηγηθεί το single "Baby", το οποίο είναι το τραγούδι που έχει γνωρίσει την περισσότερη δυσαρέσκεια. Μετά την κυκλοφορία του πρώτου του άλμπουμ, ακολούθησε η πρώτη του περιοδεία, My World Tour, τα ρεμίξ άλμπουμ, My Worlds Acoustic και Never Say Never - The Remixes και η πρώτη του βιογραφική ταινία, η οποία ήταν βασισμένη στην περιοδεία του, Never Say Never. Το δεύτερο άλμπουμ του, Under The Mistletoe, κυκλοφόρησε τον Νοέμβριο του 2011 και έγινε το νούμερο 1 του Billboard 200, όπως επίσης και το επόμενο, Believe, (Ιούνιος 2012) με το οποίο ο καλλιτέχνης έφτασε για τέταρτη φορά την κορυφή στις Ηνωμένες Πολιτείες. Το καινούριο άλμπουμ του "Purpose" κυκλοφόρησε στις 13 Νοεμβρίου του 2015 με μεγάλη επιτυχία αφού το άλμπουμ περιείχε μόλις 18 τραγούδια και τα 17 από αυτά έγιναν επιτυχίες στο Billdboard 100.
Ο Μπίμπερ έχει λάβει πολυάριθμα βραβεία, συμπεριλαμβανομένων των Diamond Award, το πρώτο Milestone Award στην ιστορία των Billboard Music Awards και πέντε συνεχόμενα Best Male στα Europe Music Awards. Ήταν επίσης υποψήφιος για δύο βραβεία Grammy. Με μια παγκόσμια ομάδα οπαδών, η οποία αποκαλείται "Beliebers" και πάνω από 50 εκατομμύρια ακόλουθους στο Twitter, ονομάστηκε η τρίτη πιο ισχυρή δημοσιότητα του κόσμου από το περιοδικό Forbes το 2012. Ωστόσο, το 2013, έπεσε στο νούμερο 9 της λίστας.
Πρώτα χρόνια
Ο Τζάστιν Μπίμπερ γεννήθηκε την 1η Μαρτίου 1994 στο Λόντον του Οντάριο. Γεννήθηκε και μεγάλωσε στο Στράτφορντ (Οντάριο). Είναι το μοναχοπαίδι του Τζέρεμι Τζακ Μπίμπερ και της Πατρίσια "Πάττι" Μαλέτ. Οι γονείς του Μπίμπερ δεν παντρεύτηκαν ποτέ. Η Πάττι μεγάλωσε τον γιό της με την βοήθεια της μητέρας της, Νταϊάν, και του πατριού της, Μπρους. Η μητέρα του έχει γαλλοκαναδική καταγωγή, ενώ ο προπαππούς του πατέρα του ήταν γερμανικής καταγωγής, έχοντας επίσης αγγλικές και ιρλανδικές ρίζες. Ο ίδιος έχει δηλώσει ότι έχει κάποια απροσδιόριστη, Καναδική καταγωγή.
Ο πατέρας του Μπίμπερ ξαναπαντρεύτηκε και απέκτησε την Jazmyn (2009) και τον Jaxon (2010) Μεγαλώνοντας τον Μπίμπερ ως ανύπαντρη μητέρα με χαμηλό εισόδημα, η μητέρα του, Πάττι, άλλαζε πολλές δουλειές χαμηλής αμοιβής κατά καιρούς. Ο Καναδός έχει πολύ καλές σχέσεις με τον πατέρα του.
Ο Μπίμπερ φοίτησε στο αγγλογαλλικό σχολείο, Jeanne Sauvé Catholic School. Μεγαλώνοντας έμαθε να παίζει πιάνο, ντραμς, κιθάρα και τρομπέτα. Τις αρχές του 2007, όταν ήταν 12 χρονών, ο Μπίμπερ ερμήνευσε το "So Sick" του Ne-Yo για έναν τοπικό διαγωνισμό τραγουδιού και βγήκε δεύτερος. Η μητέρα του ανάρτησε ένα βίντεο της παράστασής του στο YouTube, ώστε να το δουν οι φίλοι και συγγενείς τους. Συνέχισε να ανεβάζει βίντεο, όπου ο Μπίμπερ τραγουδούσε διάφορα R&B τραγούδια και με τον καιρό γινόταν όλο και πιο δημοφιλής.
2008-10: Ξεκίνημα καριέρας καιMy World
Ο Σκούτερ Μπράουν, πρώην στέλεχος μάρκετινγκ της So So Def, ανακάλυψε ένα βίντεο του Μπίμπερ μέσω ενός φίλου του. Εντυπωσιασμένος, ο Μπράουν εντόπισε το σχολείο του Μπίμπερ και επικοινώνησε με την μητέρα του, η οποία στην αρχή ήταν διστακτική. Στα 13 του χρόνια, ο Μπίμπερ πήγε στην Ατλάντα, Τζόρτζια με τον Σκούτερ για να ηχογραφήσει δοκιμαστικά.
2010-11: Justin Bieber: Never Say Never
To 2011 κυκλοφόρησε η 3D ταινία Never Say Never. Περιλάμβανε σκηνές από τις συναυλίες του, υλικό από την παιδική του ηλικία και τις αναμνήσεις του, καθώς και τραγούδια, σκηνές από τα παρασκήνια μαζί με τον μάνατζερ και την οικογένειά του. Έγινε blockbuster λίγους μήνες μετά την προβολή της.
Justin Bieber: Believe
Το 2013 κυκλοφόρησε η βιογραφική ταινία Believe, η οποία ήταν η συνέχεια της προηγούμενης 3D ταινίας του, ονόματι Never Say Never. Κυκλοφόρησε μέσω των Open Road Films στις Ηνωμένες Πολιτείες και στον Καναδά στις 25 Δεκεμβρίου 2013. Η ταινία έλαβε αρνητικές κριτικές και απέφερε συνολικά $ 6,2 εκατομμύρια στις Ηνωμένες Πολιτείες.
Προσωπική ζωή
Το 2010 ξεκίνησε τη σχέση του με την Σελίνα Γκόμεζ, με την οποία χώρισαν για πρώτη φορά τον Νοέμβριο του 2012 και έπειτα υπήρξαν αρκετές φορές σε on-off σχέση έως τον Μάρτιο του 2018. Μάλιστα, σε συνέντευξη του στην Έλεν ΝτιΤζένερις, ο Μπίμπερ αποκάλυψε ότι τα τραγούδια του, "Sorry", "Mark My Words" και "What Do You Mean?" γράφτηκαν για την Γκόμεζ.
Στις 7 Ιουλίου 2018 αρραβωνιάστηκε με την Χέιλι Μπίμπερ και τον Σεπτέμβριο της ίδιας χρονιάς παντρεύτηκαν με πολιτικό γάμο. Στις 30 Σεπτεμβρίου 2019 έκαναν και θρησκευτικό γάμο στη Νότια Καρολίνα.
Γουίλιαμ Γουόρντσγουορθ
Το magnum opus του Ουόρντσγουορθ, ωστόσο, θεωρείται το The Prelude, ένα ημι-αυτοβιογραφικό ποίημα, από τα πρώιμα συγγραφικά του χρόνια, το οποίο πάντως αρκετές φορές το αναθεώρησε και το επέκτεινε. Αυτό κυκλοφόρησε και τιτλοφορήθηκε μετά τον θάνατό του, και ήταν τότε γνωστό ως το "ποίημα του Κόλεριτζ". Ο Ουόρντσγουορθ ήταν ο βραβευμένος ποιητής (laureate) της Βρετανίας, από το 1843, έως και το 1850, οπότε και πέθανε από πλευρίτιδα.
Εξωτερικοί σύνδεσμοι
Κατηγορία:Άγγλοι ποιητές Κατηγορία:Άγγλοι συγγραφείς Κατηγορία:Ρομαντικοί ποιητές Κατηγορία:Χριστιανοί μυστικιστές
Πραξικόπημα στην Τουρκία (1960)
Το πραξικόπημα της 27ης Μαΐου (27 Mayıs Darbesi) ήταν το πρώτο μιας σειράς πραξικοπημάτων που έγιναν στην Τουρκία, το δεύτερο μισό του 20ου αιώνα.
Το συγκεκριμένο πραξικόπημα οργανώθηκε από μια ομάδα 38 νεαρών αξιωματικών υπό την ηγεσία του Στρατηγού Τζεμάλ Γκιουρσέλ, εναντίον της δημοκρατικά εκλεγμένης κυβέρνησης του Αντνάν Μεντερές του Δημοκρατικού Κόμματος, και κατέληξε στην εκτέλεση του Πρωθυπουργού και δυο υπουργών της κυβέρνησης Μεντερές.
Ιστορικό
Το πραξικόπημα έλαβε χώρα μέσα σε ένα άκρως τεταμένο πολιτικό κλίμα, στο οποίο συνετέλεσε και μία παρατεταμένη οικονομική κρίση. Ο αυταρχισμός και η διαφθορά της κυβέρνησης Αντνάν Μεντερές επέτειναν το αδιέξοδο.
Η πολιτική ένταση άρχισε να κορυφώνεται από το Μάρτιο του 1960. Στρατιωτικές μονάδες διατάχθηκαν να παρεμποδίσουν περιοδεία του αρχηγού της κεμαλικής αντιπολίτευσης, Ισμέτ Ινονού, παλαιού συμπολεμιστή του Μουσταφά Κεμάλ Ατατούρκ. Ξέσπασε κύμα διαδηλώσεων της αντιπολίτευσης.
Στις 17 Απριλίου το κυβερνών Δημοκρατικό Κόμμα κατέθεσε στην εθνοσυνέλευση πρόταση σύστασης εξεταστικής επιτροπής με αντικείμενο τη διεξαγωγή έρευνας επειδή δήθεν η αντιπολίτευση εξόπλιζε τους οπαδούς της για να καταλάβει την εξουσία δια της βίας. Η επιτροπή αυτή όχι μόνο συγκροτήθηκε από βουλευτές του κόμματος του Μεντερές, αλλά επιπλέον αποφάσισε αυθημερόν την απαγόρευση κάθε πολιτικής δραστηριότητας όσο διαρκούσε το έργο της, καθώς και την απαγόρευση δημοσίευσης οποιασδήποτε πληροφορίας για τις εργασίες της, ακόμη και για όσα διημείφθησαν εκείνη την ημέρα στο κοινοβούλιο.
Στις 27 Απριλίου ξέσπασαν στην Κωνσταντινούπολη μεγάλες φοιτητικές διαδηλώσεις κατά της επιτροπής αυτής. Δέκα χιλιάδες φοιτητές, κρατώντας πορτρέτα του Ατατούρκ, απαίτησαν την παραίτηση του Μεντερές. Η αστυνομία άνοιξε πυρ κατά του πλήθους. Δύο νεκροί, τριάντα ένας τραυματίες και χίλιοι περίπου συλληφθέντες ήταν ο επίσημος απολογισμός. Η κυβέρνηση κήρυξε στρατιωτικό νόμο και επέβαλε απαγόρευση της κυκλοφορίας στην Κωνσταντινούπολη και την Άγκυρα, ενώ απαγόρευσε στον Τύπο να αναφερθεί στις διαδηλώσεις, που όμως επαναλήφθηκαν στις 29 Απριλίου. Ο στρατός αυτή τη φορά πυροβόλησε κατά των διαδηλωτών στην Άγκυρα. Τρεις νεκροί και εκατό τραυματίες ο απολογισμός στις νέες ταραχές.
Οι διαδηλώσεις συνεχίστηκαν και στις 3 Μαΐου η κυβέρνηση έδωσε υποχρεωτική δίμηνη άδεια στον αρχηγό Στρατού Τζεμάλ Γκιουρσέλ. Στις 21 Μαΐου εκατοντάδες μαθητές της Στρατιωτικής Ακαδημίας της Άγκυρας, ένστολοι και με επικεφαλής τον διοικητή τους, πήραν μέρος σε αντικυβερνητική διαδήλωση που έγινε στην τουρκική πρωτεύουσα, επευφημούμενοι από το πλήθος.
Το πραξικόπημα
Στις 25 Μαΐου οι βουλευτές συμπλέχθηκαν στο Κοινοβούλιο και η κυβέρνηση πέτυχε την προσωρινή αναστολή των εργασιών του. Δύο μέρες αργότερα, οι ένοπλες δυνάμεις κατέλαβαν την εξουσία, συναντώντας ελάχιστη αντίσταση από ορισμένες μονάδες της Αστυνομίας και τη φρουρά του προεδρικού μεγάρου.
Στις 7 π.μ. της 27ης Μαΐου του 1960 ο ραδιοσταθμός της Άγκυρας διέκοψε το πρόγραμμά του για να μεταδώσει διάγγελμα προς τον τουρκικό λαό:
Αξιότιμοι συμπατριώτες! Εξαιτίας της κρίσης, στην οποία έχει περιέλθει η Δημοκρατία μας, λαμβάνοντας υπόψη τα πρόσφατα θλιβερά γεγονότα ''και με στόχο την αποτροπή εμφύλιου σπαραγμού, οι τουρκικές ένοπλες δυνάμεις ανέλαβαν τη διακυβέρνηση της χώρας. Οι ένοπλες δυνάμεις θα προχωρήσουν στη διενέργεια τίμιων και ελεύθερων εκλογών υπό την επίβλεψη και τη διαιτησία υπερκομματικής διοίκησης και θα παραδώσουν τη διακυβέρνηση σε οποιοδήποτε κόμμα κερδίσει αυτές τις εκλογές...''
Λίγες ώρες αργότερα οι πραξικοπηματίες στρατιωτικοί συνέλαβαν τον πρωθυπουργό Αντνάν Μεντερές, ο οποίος πραγματοποιούσε περιοδεία στην κεντρική Τουρκία. Τη διακυβέρνηση ανέλαβε 37μελής χούντα, η οποία αμέσως συγκρότησε επιτροπή κατάρτισης νέου Συντάγματος, με πρόεδρο τον πρύτανη του Πανεπιστημίου της Κωνσταντινούπολης, Σιντίκ Σαμί Ονάρ. Οι εργασίες της επιτροπής αυτής κατέληξαν μετά ένα χρόνο στο δημοκρατικότερο Σύνταγμα που είχε ποτέ η Τουρκία, κατοχυρώνοντας την ελευθερία της συνδικαλιστικής δράσης, του Τύπου και των πολιτικών δραστηριοτήτων.